Старословенска азбука

[мини|десно|300п|Старословенската азбука на фреска на Св. Кирил и Методиј насликана на надворешниот ѕид на [Бигорски манастир|манастирот „Св. Јован Бигорски“.]]
**Старословенска азбука**, **црковнословенско писмо**, поретко **климентовица** () или **стара кирилица** — писмо создадено за време на IX век за пишување на старословенскиот јазик. Азбуката била заснована на грчкото писмо и со тоа се заменила првата словенска азбука — глаголицата. 

Старословенската азбука била создадена во крајот на IX век. Една од теориите е дека таа била создадена за време на постоењето на Првото Бугарско Царство,  најверојатно во 893-тата година на Црковно-народен собор, на кој биле присутни и дел од учениците на браќата Кирил и Методиј. Оваа азбука подоцна во историјата започнала да се нарекува како „кирилица“, во чест на Св. Кирил, мисионер кој заедно со својот брат, Методиј ја измислиле глаголицата - првата словенска азбука. Кирилицата во добар дел е заснована на грчкото писмо, но можат да се забележат и некои латински или хебрејски влијанија. Како официјално писмо, новата азбука прво ја прифатило Бугарското Царство, кога речиси истовремено монахот Црноризец Храбар го напишал трактатот За буквите,  во кој детално се разработува оправданоста за постоење на посебно словенско писмо и во кој се брани словенската писменост. Ова се случило за време на владеењето на Симеон Велики, кој бил под силно византиско културно влијание. Самиот тој завршил Магнаурската школа во Цариград и бил дури нарекуван полугрк. 

Македонската наука смета дека донесените одлуки на Преславскиот собор во 893 година и замената на глаголицата со писмо поблиску до грчкото, биле причината несогласните Климент и Наум да се повлечат од Преслав во тогашната покраина Кутмичевица, во денешна Република Македонија. Тука тие почнале да градат нов духовен и книжевен центар преку Охридската книжевна школа, а Климент ја обновил Брегалничката епископија. Како епископ тука тој го поставил својот кирилометодиев соученик Константин Презвитер — повлекувајќи го исто од Преслав. Во Бугарија се смета дека овие настани се случили со согласието на релевантните црковни и државни органи.

За време на следните векови, кирилицата се адаптирала на промените во говорниот јазик, развила регионални варијации за задоволување на локалните потреби и била предмет на академски реформи и политички декрети. Варијации на кирилицата се употребуваат како писма кај јазиците ширум источна Европа и Азија.

## Азбуката

## Броеви, дијакритики и интерпункција

Секоја буква имала и нумеричка вредност. Врз низа зборови се ставало т.н. титло кое укажувало на фактот дека тие букви треба да се сметаат за броеви.*Видете [[кирилични броеви]], [[Титло]]*.

Неколку дијакритики, преземени од политонската грчка ортографија, исто така се употребувале (овие може да не се прикажуваат правилно кај секој интернет пребарувач; тие треба да бидат директно над буквцата, а не горе надесно)

Интерпункциски знаци:

* ·&nbsp; *[[ано телеја]]* (U+0387), средна точка за одвојување на зборови
* ,&nbsp; запирка (U+002C)
* .&nbsp; точка (U+002E)
* ։&nbsp; ерменска точка (U+0589), слична на две точки
* &nbsp; грузиски делник на параграфи (U+10FB)
* &nbsp; триаголни две точки (U+2056, added in Unicode 4.1)
* &nbsp; баклавични две точки (U+2058, added in Unicode 4.1)
* &nbsp; пет точки (U+2059, added in Unicode 4.1)
* ;&nbsp; грчки прашалник (U+037E), сличен на точка-запирка
* !&nbsp; извичник (U+0021)

## Наводи

## Поврзано
* Глаголица
* Кирилица
* Кирилични броеви
* Титло
* Фонетика и фонологија на старословенскиот јазик
* Старословенски морфолошки систем
* Македонска азбука
* Македонска латиница
* Старомакедонска азбука
* Македонска преродбеничка азбука
* Илинденска азбука
* Македонска абецедарска азбука
* Македонски писма
* Македонски јазик
* Историја на македонскиот јазик

## Извори
* A Berdnikov and O Lapko, "Old Slavonic and Church Slavonic in TEX and Unicode", EuroTEX ’99 Proceedings , септември 1999
* DJ Birnbaum, "Unicode for Slavic Medievalists" , 28 септември 2002
* M Everson and R Cleminson, "Final proposal for encoding the Glagolitic script in the UCS", Expert Contribution to the ISO N2610R , 4 септември 2003
*Iliev, I. Short History of the Cyrillic Alphabet. Plovdiv. 2012/Иван Г. Илиев. Кратка история на кирилската азбука. Пловдив. 2012. Short History of the Cyrillic Alphabet
* V Lev, "The history of the Ukrainian script (paleography)", in *Ukraine: a concise encyclopædia, volume 1*. University of Toronto Press, 1963, 1970, 1982. ISBN 0-8020-3105-6
* V Simovyc and JB Rudnyckyj, "The history of Ukrainian orthography", in *Ukraine: a concise encyclopædia, volume 1* (*op cit*).
* J Zamora, "Help me learn Church Slavonic", online 
* Украинска Википедија, „Кирилиця“

Категорија:Кирилични азбуки
Азбука
Категорија:Преславска книжевна школа
Категорија:Средновековна македонска книжевност